stanford-oval/wikipedia huggingface dataset:
הונג גאר
תבניות מרכזיות

1. תבנית אגרוף אילוף הנמר על פי סימן העבודה - 工 字 伏 虎 拳 - גונג ג'י פוק פו קיון (Gung ji fook fu kuen) - היא התבנית העתיקה, הבסיסית והיסודית ביותר בסגנון. פירושה המילולי של גונג ג'י הוא "האות גונג (工 )" כיוון שמבט מלמעלה מגלה כי ביצוע התבנית נעשה בצורה התואמת את סימן ה"עבודה קשה" הסיני-"工"-גונג. גונג ג'י כוללת בתוכה את רוב הטכניקות (פנימיות וחיצוניות) והעקרונות שבסגנון ההונג גאר – עמידות, הגנות, בעיטות, אגרופים וכו'.גונג ג'י שמה דגש על עמידות נמוכות ויציבות, עבודת רגליים מהירה, תנועות מותן גמישות ו"ידי גשר" חזקות. נחשבת לתבנית הבסיסית של סגנון ההונג גאר ואחת מ"ארבעת עמודי התווך", ולעיתים נלמדת כתבנית הראשונה בסגנון.
2. תבנית אגרוף הנמר והחסידה - 虎 鶴 雙 形 拳 - פו הוק סיונג יין קיון (Fu hok seung yin kuen) - תבנית הדגל של הסגנון, ולעיתים על שמה נקרא הסגנון "סגנון העגור והנמר". יצירתה משויכת לאבי הסגנון, הונג היי גון ועוצבה מחדש על ידי וונג פיי הונג. התבנית שמה דגש על טכניקות נשימה מתקדמות, ושואבת את תנועותיה מחיקוי תנועות הטיגריס-כוח חיצוני מתפרץ המחקות את תנועות ההתקפה של נמר, ומתנועות העגור-תנועות המשלבות התקפה והגנה בו זמנית.
3. תבנית אגרוף עשרת האלמנטים - 十 形 拳 - סאפ יין קיון (Sup yin kuen) - תבנית מתקדמת אשר מיוחסת לוונג פיי הונג. נאמר כי התבנית נולדה כתבנית מעבר בין תבנית הנמר והעגור החיצונית ברובה לבין תבנית אגרוף חוט הברזל. תבנית זו משלבת את טכניקות הנשימה המצויות בתבנית אגרוף חוט הברזל ומוסיפה טכניקות משלימות מחמש החיות וחמשת האלמנטים, ליצירת תבנית שלמה של תנועות המשלבות הן את הצד הפנימי של הסגנון והן את טכניקות ההתקפה החיצוניות.
4. תבנית אגרוף חוט הברזל - 鐵 線 拳 - טי סין קיון (Tit sin kuen) - התבנית האחרונה והמתקדמת ביותר בסגנון. יצירתה מיוחסת לטי קיו סאם, לוחם מדרום סין, חבר במחתרת "עשרת הנמרים מקנטון" אשר לימד את התבנית לוונג פיי הונג. התבנית מכילה טכניקות נשימה מורכבות ומעט תנועות התקפיות. נחשבת לתבנית סודית שאין מציגים אותה בשלמותה לעולם, אלא בחוגים סגורים, שכן חיקוי התנועות ללא הבנתן יכול לגרום לנזק למתאמן.
ארבע תבניות אלו אינן התבניות היחידות בסגנון, אך אלו הן "ארבעת עמודי התווך" של הסגנון והם מופיעים בכל שושלת המלמדת את הסגנון.
לסגנון עוד תבניות רבות, כולל תבניות לשני אנשים ומגוון תבניות כלי נשק מסורתיים כגון מקלות שונים, חרבות ועוד. בסגנון זה קיימות כ-40 תבניות, מתוכן שמונה תבניות ריקות (ללא כלי נשק), 18 כלי נשק, וכן תבניות המשלבות שני כלי נשק, זהים או שונים.
סגנון ההונג גאר שואב את תנועותיו מחמש החיות המרכזיות באמנויות לחימה הסיניות - דרקון, נחש, נמר, טיגריס ועגור, ומחמשת האלמנטים או ה"מעברים" בפילוסופיה הסינית (五行/wǔxíng). חיות ואלמנטים אלו מתאחדים לכדי תבניות תנועה אשר תורמות לחיזוק המערכות הגופניות הפנימיות והחיצוניות דרך נשימות עמוקות ותמרון צ'י (氣/气) דרך הגוף.
הונג גאר בישראל

סגנון הונג גאר (ואמנות הלחימה קונג פו) הגיע לישראל בסוף שנות השבעים על ידי סיפו אודי רענן, ראש שיטת ההונג גאר בישראל ונציגה המפקח בארץ של התאחדות אמנויות הלחימה הסיניות בהונג קונג. אודי רענן למד מסי-גונג צ'אן הון צ'ונג (1909-1991) שלמד מלאם סאי ווינג שלמד מוונג פיי הונג. הוא לימד במשך 35 שנים. מרכז הפעילות היה מרכז אביחי בחיפה, אשר פעל בין השנים 1978-2005 ולימד אמנויות לחימה שונות ובמרכזן-קונג פו בסגנון הונג גאר.
שושלת ההונג גאר בישראל נקראת "הונג קיון טסינג צ'ונג" (洪拳正宗) כלומר, האגרוף של הונג בדרך המסורתית, כפי שהועבר מראש המשפחה ועד לאחרון התלמידים.
| אמנויות לחימה |
| --- | --- | --- |
| אמנויות לחימה סיניות | וו-שו • באג'י צ'ואן • בה גואה ג'אנג • וינג צ'ון • שינג אי צ'ואן • קונג פו גמל שלמה דרומי • טאי ג'י צ'ואן • אגרוף ארוך • אגרוף שאולין • אגרוף שיכור • אי צ'ואן • ג'ין גאנג בה שי • גמל שלמה צפוני • הונג גאר • טאן טוי • טונג ביי צ'ואן • יין-יאנג בה פאן ז'אנג • ליו חה בה פה • מיזונג אי • עגור לבן פוג'יאני • פאק מיי • פנגיי-נון • פיגואה ז'אנג • צ'ואו ג'יאו • שוואי ג'יאו • סאנדה (ספורט) |  |
| אמנויות לחימה יפניות | איאיידו • אייקידו • ג'ו ג'וטסו • ג'ודו • גנדאי בודו • נין ג'וטסו • סומו • שוטוקאן • שיטוריו • קיוקושינקאי • קיודו • קנדו • שורינג'י קמפו • קיק-בוקסינג יפני • שוט-בוקסינג • טנשין שודן קאטורי שינטו ריו |  |
| אוקינוואיות | קראטה • גוג'ו ריו • וויצ'י ריו • שוריי-ריו • שורין-ריו • ריוקיו קמפו • קובודו אוקינאווי |  |
| קוריאניות | הפקידו • טאקוונדו • טאי קיון • טאנג סו דו • טוקונג • סון קואן מו • קוק סול וון |  |
| הודיות | קאלרי-פאיאט • אדיטאדה • אמנויות לחימה הודיות • עגור לבן טיבטי |  |
| טיבטיות | עגור לבן טיבטי |  |
| פיליפיניות | ארניס • יו-יאן |  |
| תאילנדיות | אגרוף תאילנדי |  |
| קמבודיות | פראדאל סראי |  |
| בורמזיות | לאטוואי |  |
| לאוסיות | אגרוף לאוסי |  |
| אירופאיות | היאבקות בסגנון יווני-רומי • פאנקרטיון • סבאט • ברטיטסו • אמנויות לחימה אירופיות היסטוריות |  |
| רוסיות | סיסטמה • סמבו • קיק-בוקסינג רוסי |  |
| ארצות הברית | היאבקות מקצועית • ג'יט קון דו • וו-ווי גונג-פו • קנפו אמריקאי • קג'וקנבו • קיק-בוקסינג אמריקאי |  |
| ברזילאיות | ג'ו ג'יטסו ברזילאי • קפואירה • ואלה טודו |  |
| ישראליות | אייקי • דניס הישרדות • קרב מגן ישראלי • קרב מגע • קרב פנים אל פנים |  |
| טורקיות | היאבקות בשמן |  |
| אחרות | אגרוף • סיף • קיקבוקס • היאבקות • אמנויות לחימה משולבות (MMA) • גראפלינג • ספורט לחימה |  |
הונג יונג-ג'ו

הונג יונג-ג'ו (בקוריאנית: 홍영조; נולד ב-22 במאי 1982) הוא כדורגלן עבר צפון-קוריאני, ששיחק בעמדת החלוץ.
קריירת מועדונים

יונג-ג'ו, התחיל את הקריירה שלו בקבוצת הכדורגל 25 באפריל המקומית, עמה זכה בשתי אליפויות.
בקיץ 2007 חתם יונג-ג'ו בבז'אנייה מליגת העל הסרבית.
בינואר 2008 חתם ברוסטוב, עת שיחקה בליגה הלאומית הרוסית. בסיום העונה סיימה רוסטוב במקום הראשונה ועלתה לליגת העל הרוסית.
בקיץ 2011 חזר ל-25 באפריל ובסיום עונת 2013 פרש מכדורגל.
קריירה בינלאומית

ב-7 בספטמבר 2002, יונג-ג'ו ערך את הופעת הבכורה שלו בנבחרת קוריאה הצפונית בתיקו 0-0 נגד קוריאה הדרומית. ב-18 בפברואר 2004, הבקיע את שער הבכורה שלו בנבחרת בתיקו 1-1 נגד תימן.
יונג-ג'ו השתתף עם הנבחרת במונדיאל 2010 וגביע אסיה בכדורגל 2011.
תארים

ליגת הכדורגל של קוריאה הצפונית: 2002, 2003
ליגה לאומית: 2008
דקים

דקים או תכולת דקים הוא פרמטר בהנדסה, במיוחד בהנדסת מבנים, הנדסת דרכים וגיאומכניקה המציין חלק יחסי של משקל של גרגרים קטנים מאוד מתוך כמות של חומר גרגרי. לתכולת הדקים ישנה השפעה ניכרת על איכותו של חומר גרגירי כגון אדמה, חול, מצעים וחצץ.

את תכולת הדקים מודדים באמצעות נפה מיוחדת הנקראת בשם נפה 200 שגודל הנקבים בה הוא 0.075 מ"מ. כדי לבצע את המדידה שוקלים מנה מהחומר הנמדד ומניחים את המנה על נפה זו. באמצעות חלוקה של משקל החומר העובר את הנפה מהמשקל הראשוני מקבלים את היחס האחוזי בין משקל תכולת הדקים למשקל כל החומר.

תכולת הדקים מכונה גם בפי אנשי המקצוע בכינוי "עובר נפה 200", עקב שיטת המדידה.
הדרבי הבסקי

אוהדים לפני הדרבי של 2011
הדרבי הבסקי (בספרדית: derbi Vasco; בבסקית: Euskal Derbia) הוא שמו של משחק הדרבי בין שני מועדוני הכדורגל הספרדיים אתלטיק בילבאו וריאל סוסיאדד.
שתי הקבוצות מגיעות משתי ערים בחבל הבסקים: בילבאו וסן סבסטיאן דונוסטיה. המשחק נקרא גם דרבי "AP-8", על שמה של האוטוסטרדה המחברת בין שתי ערים אלו (אנ').
רקע

הדרבי הראשון שוחק בשנת 1909, ומאז מעורר עניין גדול בחבל הבסקים. שני המועדונים הם הגדולים בחבל והבכירים ביותר בכך שנשארו בליגה הבכירה במשך הזמן הרב ביותר.
שני המועדונים זכו במספר תארים לאורך מאה שנות קיומם, ובמיוחד ב"תור הזהב" של שנות ה-80, בו הם זכו בכארבע אליפויות הלה ליגה, כאשר הם משתמשים בשחקני בית בלבד.
משחקים המערבים מועדונים מקצועניים אחרים מחבל הבסקים: אוססונה, אייבר ודפורטיבו אלאבס גם מכונים "דרבי בסקי", אם כי אלו הם משחקי דרבי קטנים יחסית למפגש בין בילבאו לסוסיאדד.
בימי המשחק, קבוצות האוהדים משני הצדדים נוהגים להפגש, לשיר שירים לאומיים בסקיים מאולתרים (Bertsolaritza (אנ')) ולערוך מצעד (או: 'kalijera') ממרכז העיר ועד לאצטדיון.
שתי הקבוצות ידועות במסורת רבת השנים שלהן להסתמך באופן כמעט מוחלט על שחקני בית שגדלו במחלקות הנוער שלהן, בעיקר כסממן לאומי או אזורי. (או בפשטות: Cantera (אנ'))
היסטוריה > השנים הראשונות וגביע המלך

המפגש הראשון בין הקבוצות נערך במסגרת גביע המלך לשנת 1905, תיפקד למעשה כמשחק בטורניר משולש בין בילבאו, סוסיאדד וריאל מדריד, בו זכתה ריאל מדריד.
סוסיאדד זכתה בגביע של 1909 לאחר ניצחונות על בילבאו, גליסיה ואספניול. בשנת 1910 סוסיאדד שינתה למועדון הכדורגל ה"מלכותי" ('ריאל') של סאן סבסטיאן.
הגביע של 1911 גרם לפיצוץ בין הקבוצות לאחר שימוש בשחקנים זרים. כתוצאה מכך, החליטה ההתאחדות הספרדית על חוק שמחייב קבוצות להעסיק רק אזרחים ספרדיים.
בילבאו, ובמידה מופחתת סוסיאדד, פירשו את החוק באופן קיצוני יותר, בכך שרק שחקנים בסקים או כאלו שגרו בחבל הארץ מספר שנים יוכלו לשחק בקבוצותיהם.
היסטוריה > הליגות המקומיות

באוקטובר 1913 נערך משחק ידידות באצטדיון אטוצ'ה (אנ') בסן סבסטיאן שהסתיים בתיקו 3-3. בין המבקיעים לבילבאו היה חלוצה האגדי פיצ'יצ'י. כעבור חודשיים נערך משחק מקביל בסן מאמס.
באותה שנה הוחלט שיתקיימו ליגות מקומיות, שהמנצחות בהן יעפילו לגביע המלך. למשך שלוש שנים חבל הבסקים חולק לשתי ליגות מקומיות: אליפות ביסקאיה (אנ') ואליפות גיפוזקואה (אנ').
אליפות ביסקאיה הייתה האליפות ה"צפונית", עם דומיננטיות של אתלטיק בילבאו ומועדון גטצ'ו (אנ'), ואילו אליפות גיפוזקואה ה"דרומית" הייתה בדומיננטיות של ריאל סוסיאדד וריאל אוניון (אנ').
לזמן קצר בין השנים 1934 עד 1936, במהלך הרפובליקה הספרדית השנייה, נערך הגביע הבסקי בהשתתפות 6 קבוצות אזוריות, ביניהן בילבאו וסוסיאדד. מלחמת האזרחים עצרה את הפעילויות עד שנת 1939.
בשל אופי המשטר של המדינה הספרדית, נאסר כל שימוש של ביטוי ציבורי באחת מהשפות האתניות, כדוגמת הבסקית והקטלאנית. בשל כך, דונוסטיה fc שבה וחזרה להיקרא ריאל סוסיאדד, ואתלטיק נקראה אתלטיקו.
בגביעי המלך לשנים 1958, 1965 ו-1969 היה קיים סיכוי נדיר של גמר בסקי, אך בכל אחד משלושת הגביעים אחת מהקבוצות או שתיהן לא הצליחו להעפיל מעבר לשלב חצי הגמר.
היסטוריה > משנות ה-70 ועד היום

לאחר מותו של פרנקו, בדרבי של שנת 1976 הקפטנים חוסה אנחל איריבר ואינצ'יו קורטבריה (אנ') הניפו את האיקוריניה, דגל חבל הבסקים שהיה אסור להנפה בזמן המדינה הספרדית.
בשנת 1979 הוקמה נבחרת חבל הבסקים בכדורגל שהתבוססה על שחקנים משתי הקבוצות, על אף שהיא איננה חברה באופ"א או בפיפ"א. סמל האיקוריניה מופיע על מדיהם של כל הקבוצות מחבל הבסקים עד היום.
הקבוצות שוב נפגשו במסגרת גביע המלך בשנים 1975, 1982 ו-1984, כאשר בכל אחד משלושת המפגשים ההכרעה הייתה בדו-קרב הכרעה בבעיטת עונשין. פעמיים ניצחה בילבאו ופעם אחת סוסיאדד.
שנות ה-80 היו תור הזהב של שני המועדונים, שלראשונה מאז הזכייה בלה ליגה של בילבאו בשנת 1956, היה רצף זכיות של קבוצות מחבל הבסקים: סוסיאדד בשנים 1981 ו-1982, בילבאו בשנים 1983 ו-1984.
בשנת 2017 חזרה המסורת של הליגה המקומית הבסקית (אנ'), בהשתתפות כל הקבוצות הבאסקיות שמשחקות בלה ליגה: אתלטיק בילבאו, ריאל סוסיאדד, אוססונה, אייבר ודפורטיבו אלאבס.
ב-18 באפריל 2020, ולראשונה בהיסטוריה, היה אמור להתקיים דרבי בסקי בין אתלטיק בילבאו וריאל סוסיאדד בגמר גביע המלך, שיתקיים באצטדיון האולימפי בסביליה.
בעקבות התפרצות נגיף הקורונה, המשחק נדחה ל-3 באפריל 2021. במשחק ניצחה סוסיאדד 1-0 וזכתה בגביע
היסטוריה > שחקנים ומאמנים

מספר שחקנים החליפו צד ועברו לשחק בקבוצה השנייה של הדרבי. ביניהם לורן חוארוס (אנ'), יוסבה אצ'בריה ואיבן זוביאורה (אנ'). המעברים הללו גרמו למתח מצד שני הצדדים, שלרוב מקפידים על הרוח הספורטיבית.
גם המעבר של איניגו מרטינס בשנת 2018 מסוסיאדד לבילבאו גרם לסערה תקשורתית. כ-8 מאמנים בסך הכל אימנו בשני המועדנים, ביניהם חאבייר אירורטה, חבייר קלמנטה, רפאל אירונדו (אנ'), חוזה מריה אמוארטו (אנ') וסלבדור ארטיגס (אנ').
היסטוריה > שיא המבקיעים והמבשלים

מבין השחקנים שהבקיעו 10 שערים ויותר במסגרת הדרבי, ניתן למנות שלושה שחקנים של בילבאו ואחד של סוסיאדד: טלמו סארה, חוזה מריה סאטרוטגוי (אנ'), דני (אנ'), וגיירמו גורוסטיסה, עם 14, 14, 13 ו-10 שערים בהתאמה.
היסטוריה > כדורגל נשים

מאז הקמת קבוצת הנשים של בילבאו ב-2002 (אנ') ושל סוסיאדד ב-2006 (אנ'), דרבי הנשים מביא אוהדים במספרים גבוהים בהרבה מהממוצע בליגת הנשים הספרדית (אנ').
השיא היה במשחק באוקטובר 2019 באצטדיון אנואטה, בו היו 28,367 צופים ובילבאו ניצחה 0–2. המאזן בין הקבוצות נכון לפברואר 2020 הוא 31 ניצחונות לבילבאו, 8 תוצאות תיקו ו-4 ניצחונות לסוסיאדד.
הדרבי של 1976
הילה פאר

הילה פאר
אירוע גאווה במלון  בתל אביב
הילה פאר (נולדה ב-9 בספטמבר 1985) היא יו"ר האגודה למען הלהט"ב בישראל.
ביוגרפיה

פאר נולדה וגדלה בשכונת הדר יוסף בתל אביב. היא למדה בתיכון ע"ש ליידי דייוויס, ושירתה כרס"רית משמעת באוגדה 98. ב-2011 סיימה תואר ברפואת חירום באוניברסיטת בן-גוריון, וב-2022 השתתפה בתוכנית המנהיגות של בית הספר לממשל באוניברסיטת הרווארד.
קריירה מקצועית

במהלך לימודיה החלה פאר לשמש כפרמדיקית סטאז'רית, ובעקבות חוויה שעברה באחת המשמרות בתפקיד החלה להתנדב בוועד למלחמה באיידס בנטילת דמים. תפקידה הראשון היה ניהול מרכז הבדיקות האנונימי של הוועד, ומשם המשיכה ב-2014 לתפקיד סמנכ"לית הארגון, ובשנת 2017 הפכה ליו"ר הוועד.
בשנת 2019, אחרי המחאה שפרצה בעקבות חוק הפונדקאות הצטרפה פאר לראשונה לוועד המנהל של האגודה למען הלהט"ב. ב-2020 נבחרה ליו"ר האגודה, במקום חן אריאלי שהחלה לכהן כסגניתו של ראש עיריית תל אביב, רון חולדאי. ב-2021, לקראת הבחירות לכנסת ה-24 הצטרפה פאר למפלגתו של חולדאי, "הישראלים", ויצאה לנבצרות מתפקידה באגודה. היא שבה לתפקיד לאחר שהמפלגה פרשה מהמרוץ לכנסת, וב-2022 נבחרה לכהונה שנייה בתפקיד יושבת הראש. בין השנים 2018–2022, במקביל לתפקידה באגודה למען הלהט"ב, שימשה פאר גם כמנהלת פרויקטים בעמותת "רופאי חלום" המפעילה ליצנים רפואיים בבתי חולים ברחבי הארץ.
ב-2023, לאחר שלקחה חלק בהפגנות נגד אי הפעלת הרכבת הקלה בשבת, זומנה פאר לחקירה באזהרה במשטרת לב תל אביב, בגין "הפרעה לסדר הציבורי". הידיעה על כך עוררה מחאה בקרב ארגוני המחאה, ובסופו של דבר ביטלה המשטרה את הזימון.
חיים אישיים

פאר מגדלת תאומות שנולדו ב-2018 יחד עם זוגתה לשעבר דנה, איתה הייתה בזוגיות במשך 12 שנה. בראיון לרגל חודש הגאווה ב-2024 חשפה כי היא נמצאת בתחילתה של מערכת יחסים.
הערות שוליים

1 2 3  אתי אברמוב, "אנשים, גברים ונשים, איבדו במלחמה בני זוג שהיו בארון, ואף אחד לא יודע", באתר ynet, 30 במאי 2024
1 2  הילה פאר נבחרה בשנית לתפקיד יו"ר האגודה למען הלהט"ב, באתר וואלה, 8 בדצמבר 2022
1 2  חזקי ברוך, פעילת להט"ב מרכזית מצטרפת למפלגת "הישראלים" בראשות רון חולדאי, באתר www.inn.co.il, ‏24 בינואר 2021
↑  יעל אודם אור רביד לי נעים, ‏אחרי שזומנה למשטרה: בוטלה החקירה נגד יו"ר האגודה למען הלהט"ב, באתר ‏מאקו‏, 3 בספטמבר 2023
↑  אבי כהן, המשטרה הזמינה את הילה פאר, ממובילות המחאה לחקירה בגין "הפרעה לסדר" - ואז ביטלה אותה, באתר www.israelhayom.co.il, ‏3 בספטמבר 2023
הדרבי הוותיק של מוסקבה

ספרטק נגד דינמו. 14 במרץ 2010.
אוהדי דינמו
הדרבי הוותיק של מוסקבה, המכונה הדרבי הוותיק של רוסיה (ברוסית: Старейшее российское дерби) היא היריבות שבין מועדון הכדורגל ספרטק מוסקבה ודינמו מוסקבה והוא היריבות הוותיקה היותר ברוסיה בין מועדוני כדורגל והחלה מתחילת המאה ה-20, כששני המועדונים התמודדו באליפות מוסקבה, עוד לפני הקמת ליגת העל הסובייטית. היריבות המתוחה פחתה עם חלוף השנים, בשל התדרדרות ביכולתה של דינמו שזכתה באליפות המדינה בפעם האחרונה בשנת 1976 והתואר האחרון שלה היה זכייה בגביע הרוסי בכדורגל בשנת 1995. בשל היותו ליריבות הוותיקה ביותר ברוסיה הוא נותר לאחד הטעונים והמשמעותיים בכדורגל הרוסי.
הקבוצות נפגשו לראשונה ב-17 ביוני 1923 כשקבוצת קרסניה פרסניה (שמה הקודם של ספרטק) פגשה את דינמו במסגרת שלב רבע הגמר של פלייאוף אליפות מוסקבה. במשחק שבו ספרטק גברה בתוצאה 3:2.
היריבות רבת שנים נובעת מהזיהוי הפוליטי של הקבוצות: ספרטק הוקמה על ידי פועלי מפעל בשר, בעוד דינמו הוקמה על ידי שירותי הביטחון והמשטרה.
בשנת 1942 נעצר מייסד קבוצת ספרטק ניקולאי סטרוסטין יחד עם שלושת אחיו והואשם בניסיון להתנקש בחייו של סטלין. לאחר שנתיים של חקירות האחים נשלחו לעשר שנות מאסר בסיביר. בשובו מהכלא, הוא מונה ליושב ראש קבוצת ספרטק מוסקבה והיה משוכנע שלברנטי בריה (ראש המשטרה החשאית ויושב ראש קבוצת דינמו מוסקבה) עומד מאחורי מאסרו ועודד את שחקניו להביס בכל מצב את שחקני דינמו.
הקבוצות נפגשו פעם אחרונה, במסגרת הליגה הסובייטית, ב-14 בספטמבר 1991, כשספרטק ניצחה בתוצאה 7:1 וזו הייתה התוצאה הגבוהה ביותר בתולדות הדרבי (דינמו גברה על ספרטק ב-30 באוגוסט 1946 בתוצאה 5:0) והתבוסה הגדולה ביותר בתולדות דינמו.
השוואת תארים

| טורניר | ספרטק | דינמו |
| --- | --- | --- |
| אליפות ברית המועצות | 12 | 11 |
| אליפות רוסיה | 10 | 0 |
| הגביע הסובייטי | 10 | 6 |
| הגביע הרוסי | 3 | 1 |
| הסופרקאפ הסובייטי | 0 | 1 |
| גביע הפדרציה הסובייטי | 1 | 0 |
| סך הכל | 36 | 19 |
רשימת מפגשים > ליגת העל הרוסית, 1992 —

פרק זה טעון עדכון. אנא תרמו לוויקיפדיה . ייתכן שתמצאו פירוט בדף השיחה.
רשימת מפגשים > הגביע הסובייטי, 1936—1992

| 0 | 1 | 2 | 3 |
| --- | --- | --- | --- |
| עונה | מגרש | צופים | תוצאה |
| 1949 | אצטדיון דינמו | - | 2–2 |
| 1949 | אצטדיון דינמו | - | 2–1 |
| 1950 | אצטדיון דינמו | 75,000 | 3–0 |
| 1952 | האצטדיון האולימפי | 40,000 | 0–3 |
| 1954 | אצטדיון דינמו | 70,000 | 3–1 |
| 1955 | אצטדיון דינמו | 70,000 | 1–4 |
| 1958 | אצטדיון לוז'ניקי | - | 2–1 |
| 1963 | אצטדיון לוז'ניקי | - | 2–0 |
| 1979 | אצטדיון לוז'ניקי | 30,000 | 3–0 |
| 1990 | מתחם צסק"א | 3,500 | 1–1 |
| 1990 | מתחם צסק"א | 4,000 | 2–1 |
רשימת מפגשים > הגביע הרוסי, 1992—

| 0 | 1 | 2 | 3 |
| --- | --- | --- | --- |
| עונה | מגרש | צופים | תוצאה |
| 1994 | אצטדיון דינמו | 19,500 | ‏0-1 |
| 1995 | אצטדיון דינמו | 13,000 | ‏1–0 |
| 2008/09 | אצטדיון לוז'ניקי | 23,000 | ‏0–3 |
| 2020/21 | ‏VTB ארנה | 11,322 | ‏2–0 |
| 2021/22 | אצטדיון לוז'ניקי | 73,000 | ‏1-2 |
ראו גם

יריבות הכדורגל בין ספרטק לבין צסק"א
הדרבי של מוסקבה
הערות שוליים

↑  מאזן מפגשי דינמו - ספרטק מאז 1991
↑  מאזן מפגשי דינמו - ספרטק בשנים 1936 - 1991
↑  נתוני משחקים באתר דינמו מוסקבה
↑  Dynamo vs Spartak. The Oldest Moscow Derby. RPL 2020/21
↑  Дерби ненависти. Как «Динамо» стало самым принципиальным соперником «Спартака»
↑  Дерби на все времена, Dynamo Moscow FC
↑  "Динамо (Москва) - Красная Пресня (Москва) 2:3". FC-Dynamo.
↑  ЦСКА-Спартак, Спартак-Динамо — история противостояний
↑  "…Прибил муху и сказал: «Ух, «Динамо» проклятое!»". Чемпионат.com.
↑  Highlights Spartak vs Dynamo (5:1). RPL 2005
↑  פרוטוקול המשחק באתר ליגת העל הרוסית בכדורגל
↑  פרוטוקול המשחק באתר sportbox.ru
↑  «Динамо» vs «Спартак» – 0:2
↑  בשל מגפת הקורונה ברוסיה, כמות הצופים הוגבלה.
| כדורגל ברוסיה רוסיה |
| --- | --- | --- |
| ניהול | איגוד כדורגל רוסי • הפרמייר ליג הרוסי בכדורגל • ליגת הכדורגל הלאומית • התאחדות ליגת הכדורגל המקצוענית • קבוצות • אצטדיונים • תחרויות • מבנה מערך הליגות |  |
| תחרויות ליגה | ליגת העל • הליגה הראשונה • הליגה השנייה • הליגה החובבנית • הליגה האזורית |  |
| תחרויות ליגה נוספות | ליגת הנוער • ליגת הצעירים • ליגת הנשים • ליגת הנערות בכדורגל |  |
| תחרויות גביע | הגביע הלאומי • הסופר קאפ •  הגביע בכדורגל נשים |  |
| נבחרות | הנבחרת הלאומית (היסטוריה) • הנבחרת הצעירה • עד גיל 19 • עד גיל 17 • נבחרת רוסיה בכדורגל נשים |  |
| תחרויות עבר | אליפות האימפריה הרוסית בכדורגל • אליפות רוסיה הסובייטית בכדורגל • גביע רוסיה הסובייטית בכדורגל • גביע הליגה הרוסית • גביע ליגת הכדורגל המקצוענית • גביע ליגת הכדורגל הלאומית |  |
| משחקי דרבי מרכזיים | דרבי ערי הבירה (זניט-ספרטק • זניט-צסק"א • זניט-לוקומוטיב) • זניט-קרסנודאר • הדרבי של מוסקבה (הדרבי הוותיק • ספרטק-צסק"א • לוקומוטיב-ספרטק) • דרבי המזרח הרחוק • הדרבי של סנקט פטרבורג • הדרבי של קרסנודאר • הדרבי של רוסטוב |  |
| רוסיה במפעלים האירופיים | אלניה • אנז'י • דינמו • זניט • טורפדו • לוקומוטיב • ספרטק • צסק"א • רובין • קרסנודאר • רוטור • רוסטוב |  |
| ראו גם | כדורגל נשים ברוסיה |  |
הדרבי של אוהיו

הדרבי של אוהיו (באנגלית: Ohio Derby, אך מוכר יותר כ-Hell is Real Derby) הוא מפגש המתקיים פעמיים בשנה במסגרת ליגת ה-MLS בכדורגל בין הקולומבוס קרו ומועדון הכדורגל סינסינטי. בנוסף לשני מפגשים קבועים אלה, יכול להתקיים משחק נוסף בין הצדדים גם במסגרת גביע ארצות הברית הפתוח וכן במסגרת פלייאוף ה-MLS, שכן שתי הקבוצות משחקות במסגרת המחוז המזרחי של הליגה. הפעם הראשונה בה נפגשו הקבוצות שלוש פעמים באותה העונה הייתה בשנת 2023 אז נפגשו הקבוצות, בנוסף למפגשי הליגה, גם בגמר המזרח.
היסטוריה > רקע

מאז 1996 הייתה קולומבוס קרו קבוצת MLS קבועה, ולא זו בלבד שהיא הייתה מהמייסדות של הליגה, היא הייתה הקבוצה הראשונה שנרשמה בפועל כקבוצה פעילה, לאחר שהצליחה לעבור את רף המינימום של 10,000 מנויים עונתיים. יתרה מכך, במהלך 20 השנים הבאות הייתה הקרו קבוצת הכדורגל המקצוענית היחידה במדינת אוהיו, ואחת משלוש קבוצות הכדורגל המקצועניות היחידות ב-MLS מהמערב התיכון של ארצות הברית.
בשנת 2016, מייד עם הקמתה של קבוצת כדורגל מקצוענית בסינסינטי אשר נרשמה כחברה ב-USL, החל משא ומתן בין הנהלת הקבוצה ומנהלת ה-MLS על הצטרפות עתידית שלה לליגה הבכירה. בעוד מתנהל משא ומתן בין הנהלת סינסינטי ל-MLS, הודיע נשיא הקולומבוס קרו, אנתוני פריקורט על רצונו להעתיק את הקרו לאוסטין, בירת טקסס. במהלך הדיונים על הקמת קבוצת כדורגל מקצוענית באוסטין, טען פריקורט[דרושה הבהרה] כי אוהיו עצמה לא תיפגע, וכי אוהדי כדורגל מקולומבוס יכולים להדרים את 120 הקילומטרים המפרידים בין הערים, אם ברצונם להמשיך ולצפות במשחקי MLS, דבר שהרגיז את אוהדי הקרו, שהחלו לחשוד שאישור הצטרפותה של סינסינטי לליגה נועד, בין היתר, כדי לאפשר את העתקת הקרו לאוסטין.
אוהדי סינסינטי עם הסלוגן של הדרבי, במשחק הראשון בין הקבוצות.
היסטוריה > ראשית היריבות

המפגש הראשון אי פעם בין הקבוצות התרחש כארבעה חודשים לפני ההכרזה של פריקורט, עת נפגשו שני המועדונים במסגרת הסיבוב הרביעי של גביע ארצות הברית הפתוח, במשחק שהתקיים בסינסינטי ב-14 ביוני 2017. סינסינטי, אז קבוצה מהליגה השנייה שהייתה קיימת פחות משנתיים, הייתה אנדרדוג מובהק מול יריבתה, קולומבוס קרו, לה מעל 20 שנות ניסיון בליגה הבכירה, כולל זכייה אחת באליפות, וזכייה אחת בגביע ארצות הברית הפתוח. למרות זאת, הצליחה סינסינטי לדבוק באימרה "לדרבי חוקים משלו", ניצחה את המשחק בתוצאה 1-0, והמשיכה את מסעה בגביע עד שנעצרה בחצי הגמר מול ניו יורק רד בולס.
ב-10 באוגוסט 2019, כשעננת קיום עדיין מרחפת מעל ראשה של הקרו, נפגשו הקבוצות לראשונה במסגרת ליגה ה-MLS. המשחק, שהתקיים באצטדיון מפרה המיתולוגי של קולומבוס, הסתיים ללא הכרעה, בתוצאה 2-2. במשחק השני של אותה עונה בין הקבוצות, שהתקיים כשבועיים לאחר מכן, ב-25 באוגוסט, ניצחה קולומבוס את הדרבי הראשון במסגרת ה-MLS, בסינסינטי, בתוצאה 3-1.
למרות ההפתעה במסגרת טורניר הגביע ב-2017, נכון לתום עונת המשחקים 2023, עליונותה של קולומבוס הוותיקה די ברורה, ומתוך 14 המפגשים שהתקיימו בין הקבוצות בכל המסגרות, הצליחה סינסינטי לנצח רק שלושה משחקים (ורק בביתה), בעוד קולומבוס ניצחה בשבעה מפגשים. רק במשחק אחד, אשר התקיים ב-19 באוגוסט 2020 בסינסינטי, לא הובקעו שערים.
ב-2 בדצמבר 2023 נפגשו הקבוצות לראשונה במסגרת פלייאוף ה-MLS, במשחק הגמר של המזרח. המפגש התקיים באצטדיון TQL בסינסינטי. לאחר הארכה, גברה קולומבוס קרו על סינסינטי בתוצאה 3-2, בדרך לזכייה שלישית בגביע ה-MLS.
השלט לצד הדרך על ה-, ממנו נגזר הכינוי של הדרבי.
היסטוריה > מקור השם Hell is Real

הכינוי המקובל באוהיו (אך בשימוש גם מחוצה לה) ליריבות בין המועדונים הוא Hell is Real. מקור השם הוא בשלט מיסיונרי שנמצא על כביש I-71 דרום (מקולומבוס לסינסינטי), והסלוגן אומץ על ידי אוהדי שתי הקבוצות כסמל ליריבות המרה ביניהן. עם זאת, ועל אף השימוש בביטויים המרמזים על איבה בין הצדדים, במהלך כמעט עשור של יריבות, לא נרשמו תקריות אלימות בין קבוצות האוהדים במשחקים בין הקבוצות, ואין הפרדה בין מחנות האוהדים בימי דרבי (בתוך האצטדיונים או מחוצה להם). אפילו ב"משחק העונה" בין הקבוצות בגמר המזרח בשנת 2023, אוהדי קולומבוס ישבו ביציעי סינסינטי ללא הפרדה.
ככלל, תופעת האולטראס אינה קיימת בכדורגל האמריקני (ולא מקובלת בספורט האמריקני בכללותו), ובמצב הדברים הקיים נראה ששני הצדדים שומרים על יריבות מתורבתת, גם אם ישנו שימוש במילים ומונחים בעלי אופי מעט אלים.
תמונות

תמונות ממשחק הדרבי הראשון באצטדיון קולומבוס קרו החדש:
היציע הדרומי
היציע המערבי
היציע המזרחי
סטטיסטיקות ושיאים

הנתונים נכונים ל-11 בדצמבר 2023:
סטטיסטיקות ושיאים > קבוצתיים

התוצאה הגבוהה ביותר: 4-0 (לקולומבוס) ב-11 ביולי 2020
מספר השערים הרב ביותר במשחק בודד: 5 (שני ניצחונות לקולומבוס וניצחון אחד לסינסינטי, כולם בתוצאה 3-2)
מספר הצופים הגבוה ביותר: 30,611 (ניצחון 3-1 לקולומבוס) ב-25 באוגוסט 2020
ממוצע צופים למשחק: 22,394
סטטיסטיקות ושיאים > אישיים

הכובש המצטיין: ג'יאסי זארדס (7)
הערות שוליים

↑  מילולית: "הגיהנום הוא [מקום] אמיתי".
↑  אך יכול להתקיים עד ארבע פעמים בשנה.
↑  כפי שאכן קרה במשחק הראשון בין הצדדים.
↑  השתיים האחרות היו ספורטינג קנזס סיטי ושיקגו פייר.
↑  Potential Columbus Crew move could impact FC Cincinnati
↑  How the ‘Hell is Real’ soccer rivalry came to be
↑  נכון לסוף עונת 2023.
↑  עקב מגפת הקורונה, משחק זה התקיים במתחם עולם הספורט של ESPN בדיסניוורלד שבאורלנדו, פלורידה. משחק זה נערך ללא קהל.
↑  בסטטיסטיקה זו לא נספרו המשחקים בהם לא הורשו צופים להיכנס למגרשים עקב מגפת הקורונה, אך כן נספר המשחק בקולומבוס, שהתקיים ב-6 בספטמבר 2020, בו הורשו 1,500 אוהדים לשבת ביציעים (במסגרת מגבלות הקורונה).
| MLS |
| --- | --- | --- |
| המחוז המזרחי | אורלנדו סיטי • אטלנטה יונייטד • אינטר מיאמי • די. סי. יונייטד • טורונטו • מונטריאול • ניו אינגלנד רבולושן • ניו יורק סיטי • ניו יורק רד בולס • סינסינטי • פילדלפיה יוניון • קולומבוס קרו • שארלוט • שיקגו פייר |  |
| המחוז המערבי | אוסטין • דאלאס • ונקובר וייטקאפס • יוסטון דינמו • מועדון הכדורגל לוס אנג'לס • לוס אנג'לס גלאקסי • מינסוטה יונייטד • נאשוויל • סיאטל סאונדרס • סנט לואיס סיטי • סן חוזה ארת'קווייקס • ספורטינג קנזס סיטי • פורטלנד טימברס • קולורדו ראפידס • ריאל סולט לייק |  |
| קבוצות עתידיות | סן דייגו |  |
| קבוצות עבר | צ'יבאס ארצות הברית • טמפה ביי מיוטיני • מיאמי פיוז'ן |  |
| שונות | גביע ה-MLS • מגן האוהדים • משחק האולסטאר • USSF • גביע ארצות הברית הפתוח • הסופרדראפט |  |
הילה רביב-צור

| --- | --- |

 לידה:  17 בדצמבר 1978 (בת 45) נְתַנְיָה, ישראל 
 מדינה:  ישראל ישראל
 מקום לימודים:  בית צבי 
 פרופיל ב-IMDb
 
הילה רביב-צור (נולדה ב-17 בדצמבר 1978) היא שחקנית ישראלית.